มาเที่ยวเขาสอยดาว จ.จันทบุรี และได้พักที่รีสอร์ตเล็กๆ อากาศดี The Natural Garden Resort แห่งนี้ค่ะ ที่นี่มีห้องอาหารเล็กๆ เมนูมีไม่มาก แต่รสชาติใช้ได้ทีเดียว (ราคาก็ใช้ได้ทีเดียว) มีที่นั่งทั้งในตัวตึกหรือที่ pavillion ในสวน แนะนำถ้าไปกับแฟนให้นั่งในสวนค่ะ บรรยากาศโรแมนติกเล็กๆ 

อาหารที่ได้ลองทาน...

ข้าวผัดกุ้ง (120 บาท) ข้าวผัดรสออกหวานนิดๆ ผัดดีไม่แฉะ ให้กุ้งน้อยๆมา 4 ตัว กุ้งสดหวานดีค่ะ

ต้มยำกระวานไก่บ้าน (150 บาท) อาหารแนะนำของจันทบุรีค่ะ จานนี้พนักงานภูมิใจเสนอก็เลยสั่งมาลองค่ะ เป็นต้มยำที่หอมกลิ่นกระวาน รสเปรี้ยวเบาๆ มีไก่และเห็ด จุดที่ฟินคือซดน้ำไป เคี้ยวกระวานอ่อนๆเพลินๆไป อร่อยมากกก

ปูนิ่มทอดกระเทียม (320 บาท) เป็นอาหารพิเศษที่ไม่มีในเมนูค่ะ ทางร้านแนะนำว่าวันนี้มีปูนิ่ม เราก็เลยสั่งแบบทอดกระเทียมมา เขาทำมาอร่อยใช้ได้ค่ะ ปูสดมาก กระเทียมกรอบเค็ม รสกำลังดี เสียแต่แป้งแข็งไปนิด และราคาสูงมากๆเทียบเท่าร้านแพงๆในกทม.เลย แต่อยู่ใกล้ทะเล

ที่ทานไปคือมื้อเย็นค่ะ สำหรับตอนเช้าเป็นบุฟเฟ่ต์สำหรับแขกโรงแรม ไม่มีอะไรพิเศษค่ะ เป็นบุฟเฟ่ต์อาหารเช้าเล็กๆ

ราคาที่แสดงในเมนูเป็นราคาสุทธิ ไม่บวกเพิ่มนะคะ (ด้านล่างเมนูเขียนว่ามีบวกเซอร์วิสเพิ่ม) แต่สำหรับเราก็ยังแพงใช่ย่อยอยู่นะ โดยเฉพาะปูนิ่ม อ๊าาา ที่นี่ใกล้ทะเลนะ >_<" 

อาหารรวมๆผ่านค่ะ พนักงานบริการดีเยี่ยมทุกคน บรรยากาศดี ประทับใจทุกอย่างยกเว้นราคา 5555 